Yawng A Kam Hpa Ging Ai, Salang Ting Ying, Ya Dai Ni, Amyu Shada Lachyen Lahka Sai Garan Ginhka, Sumprat Dawk.
- Category: Laika Ngau
- Published Date
- Hits: 8039
Moi lai wa sai aten ni hta anhte Lachit Ngaw Chang Amyu ni Ting Ying ngu Mying ai masha law law nga ai hta na, Hpaji chye ai, Amyu Myit rawng ai, Kam hpa mai ai masha langai mi re ngu grai myit mada kam hpa lai wa saga ai, Raitimung 1968 ning kaw nna Mang Ying hpe myit mada kam hpa na matu nmu mada mat sai.
Hpa majaw nga yang Mang Ying gaw 1968 ning hta tinang she K.I.A kaw na hprawng pru mat mayu yang hpa n chyoi n chye ai Maru Lashi krung, Htaw Gaw, Lawk Hkawng Ga na hpa mara n lu ai Mungchying shawa ni hpe zuphpawng shaga nna Amyu shada lachyen lahka Sai garan ginhka hkaw tsun ai hte maren, Mungchying shawa ni hpe mung ayai aya di kau da nit dai.
Myutsaw, Mungtsaw ai myit rum manaw manang ni hpe nang woi shadam shamat kau nit dai. Maru Lashi Krung de Amyu shada woi gap hkat si shangun ai mung nang nan rai nga ndai! Kade nyet kau mayu tim nyet kau lu na n rai nga sai, Tinang a makam masham lam hta mung sadi n dung, shinggyim masha shada lam hta mung sadi n dung, uhpung uhpawng lam yan hta mung sadi ndung ai masha gaw Mang Ying nang nan rai nga sai law.... Ya kalang mi bai dingla u gut gu, Lagaw langai mi wawhkran de lahkam tawn nna tinggyeng akyu hpe yu, tinang nga pyaw lam hpe chyu mada, labau n rum ai wa kaw myi man tam, tinang amyu, tinang a kashu kasha ni hpe manu n shadan, Myen hpyen hpung ni a shawng si gwi ran shatai shada gap hkat si shangun nga ai.
Pang Wa ginra Ngaw Chang Hkrung masha ni hpe Ka-Ni Nang Hpam Tsi amyu myu hte gumhpraw jaw nna K.I.A hpe gasat ai hta Myen Hpyen hpung ni a shawng si gwi ran shatai nga ai, ndai lam gaw tinang maga de na mungchying shawa hte Ramma ni yawng tsun nga ma ai.
Ndai hta grau ai langai mi gaw, anhte Langwaw, Lachit Amyu sha ni Nu Law jang, Wu law jang prat chyaloi nhkoi kaw nna dai ni na aten du hkra, Lawngwaw, Lachit a myu sha shada lapran kaw n tsawm n htap lachyen lahka ngu ai lam labau hta n nga yu ai, mu mung n mu yu ai Raitimung dai ni chyawm e gaw, MANG YING Ze hkung gaw, kade n na shi yang Myitkyina kaw, Waimaw, Myitkyina hkan na! Lachit salang ni hpe shaga la nna Langwaw, Lachyit shada lapran kaw sumprat kaba adit bang dat sai rai nga ai.
Shingrai Lachit Lawngwaw Nu,Wa Hpu nau Ramma ni yawng Mang Ying ga hpe n madat kapyau na grai ahkyak nga ai, n madat shut na ahkyak ai Maru Lashi Krung de Myen hte anhte Lachit ni hkrai nga na ngu taw nga ai, jaw ai n jaw ai Langwaw, Lachit Nu wa ni myit yu ga. Madu Yesu Hkristu hta Kahkyin gumdin ga ngu ai hte Wunpawng Amyu sha lam hta myit hkrum kahkyin ga nga yang Mang Ying gaw htawng shabra na ladat shaw, Labau N rum ai ni kaw myi man chyu tam, sung sung li li nan myit yu ra nit dai yaw.
Mang Ying gaw1964 ning january shata hta N.C.O Wunkat lung ngut ai hte ya aten shamying lang nga ai Lat gyi atsang shagrau hkrum sai rai nga lu ai. Raitimung Nu Wa Wunpawng Amyu sha ni hte Langwaw Lachit Amyu sha ni yawng, Mang Ying gaw, dai ni Wunpawng amyu sha ni hte Langwaw Lachit a myu sha ni a matu gawng malai tai ai Ningbaw ajet rai nga ai kun? n rai nga ai Kun? gara maga tsap ai masha rai nga ai kun? Sung sung li li myit sawn sumru yu saga.
Lachit Nu.
kac_Latn ltg_Latn eng_Latn lim_Latn kac_Latn kac_Latn kac_Latn kac_Latn kac_Latn kac_Latn kac_Latn sun_Latn